Vilnius, 2021 m. sausio 14 d.

**„Lidl“ atidaro pirmąją parduotuvę 2021 metais**

# Prekybos tinklas „Lidl“ tęsia plėtrą ir atidaro pirmąją parduotuvę 2021 metais. Sausio 21 dieną parduotuvė duris atvers sostinėje, Pavilnio rajone, adresu Juodasis kelias 34. Tai bus jau aštuonioliktoji „Lidl“ parduotuvė Vilniuje.

# Naujosios parduotuvės prekybos salės plotas sieks apie 1150 kv. metrų, prie parduotuvės bus įrengta daugiau nei 100 automobilio parkavimo vietų pirkėjams. Ši „Lidl“ parduotuvė bus trečioji, kurioje įrengtos savitarnos kasos. Iš viso šioje parduotuvėje veiks 11 kasų – 5 standartinės bei 6 savitarnos kasos.

# Naujoji parduotuvė kiekvieną dieną dirbs įprastu darbo laiku nuo 8 iki 22 valandos. Parduotuvės personalą sudarys apie 30 darbuotojų. Vienus aukščiausių vidutinių atlyginimų mažmeninės prekybos rinkoje mokančio „Lidl“ vidutinis visų darbuotojų atlyginimas, Rekvizitai.lt duomenimis, šių metų lapkritį siekė 1770,26 eurų neatskaičius mokesčių.

**Pagerinta rajono infrastruktūra**

„Lidl“ parduotuvės atidarymas prisidėjo ir prie Pavilnio rajono infrastruktūros gerinimo. Sutvarkyta kelio atkarpos dalis nuo „Lidl“ parduotuvės iki sankryžos Juodasis kelias-Tolimoji g. Taip pat įrengiami visiškai nauji pėsčiųjų ir dviračių takai, bus įrengta saugi pėščiųjų perėja, rekonstruoti gatvės atkarpos lietaus nuotekų tinklai, atnaujinta kelio atkarpos asfaltbetonio danga. Infrastruktūros darbai vykdomi finansuojant Vilniaus miesto savivaldybei.

Pati parduotuvė išsiskirs jaukiu ir šviesiu dizainu. Visas priekinis naujosios parduotuvės fasadas suprojektuotas iš stiklo vitrinų, o tai šviesiu paros metu leis į vidų patekti natūraliai šviesai. Statant parduotuvę taip pat atsižvelgta į aplinkinius gyventojus bei jų patogumą – įrengtos akustinės sienelės bei naujos tvoros, kurios apsaugos nuo pašalinių trikdžių.

# Dėmesys saugiam apsipirkimui

# Parduotuvė Pavilnio rajone – ketvirtoji, kurią prekybos tinklas atidaro karantino metu. Atižvelgiant į situaciją šalyje, atidarymo dieną „Lidl“ imsis papildomų saugumo priemonių. Nors atidarymo dieną prekybos tinklas pradės šventiškai, tačiau atsisakys tradicinės atidarymo ceremonijos. Parduotuvėje bus papildomai reguliuojami pirkėjų srautai, taip pat bus papildomai dezinfekuojamos vežimėlių rankenos bei parduotuvės paviršiai, pirkėjai informuojami apie saugumo reikalavimų laikymąsi. Atidarymo dieną apsauginės veido kaukės pirkėjams bus dalinamos nemokamai.

Šiuo metu Lietuvoje iš viso veikia 53 prekybos tinklo parduotuvės 22-uose šalies miestuose – Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje bei Vilkaviškyje.

**Daugiau informacijos:**

Lina Skersytė

„Lidl Lietuva“ atstovė ryšiams su visuomene

Tel. +370 5 267 3228, +370 680 53556

lina.skersyte@lidl.lt